ข้อใดกล่าวถึงความหมายของคดีครอบครัวตามพระราชบัญญัติศาลเยาวชนและครอบครัวและวิธีพิจารณาคดีเยาวชนและครอบครัว พ.ศ. ๒๕๕๓ มาตรา ๔ ไม่ถูกต้อง
ก. อาจจะมิใช่เป็นคดีเกี่ยวด้วยสิทธิในครอบครัวก็ได้

ข. คดีที่เกี่ยวกับการสมรส รวมทั้งสิทธิและหน้าที่หรือความสัมพันธ์ระหว่างสามี ภริยา บิดา มารดา และบุตร ไม่ว่าในทางใดๆ

ค. คดีแพ่งที่ฟ้องต่อศาล หรือกระทำการใดๆ ในทางศาลเกี่ยวกับผู้เยาว์หรือครอบครัว

ง. ต้องบังคับตามประมวลกฎหมายแพ่งและพาณิชย์กฎหมาย ว่าด้วยการจดทะเบียนครอบครัวหรือกฎหมายอื่นที่เกี่ยวกับครอบครัว

จ. คดีเกี่ยวด้วยสถานะและความสามารถของบุคคลอันเกี่ยวกับครอบครัวหรือส่วนได้เสียของผู้เยาว์
คำตอบที่ถูกต้องได้แก่ ก.  เพราะว่า เพราะกล่าวถึงคดีข้อพิพาทตามประมวลกฎหมายแพ่งและพาณิชย์ บรรพ ๕ แม้จะเป็นคดีครอบครัว อาจจะมิใช่เป็นคดีเกี่ยวด้วยสิทธิในครอบครัวก็ได้ ส่วนข้ออื่น ๆ กล่าวถึงความหมายของคดีครอบครัวตามพระราชบัญญัติศาลเยาวชนและครอบครัวและวิธีพิจารณาคดีเยาวชนและครอบครัว พ.ศ. ๒๕๕๓ มาตรา ๔ 

คดีครอบครัวอยู่ในอำนาจพิจารณาพิพากษาของศาลเยาวชนและครอบครัว ซึ่งเปิดทำการครบทุกจังหวัดแล้ว คดีครอบครัวนั้นตามตามพระราชบัญญัติศาลเยาวชนและครอบครัวและวิธีพิจารณาคดีเยาวชนและครอบครัว พ.ศ. ๒๕๕๓ มาตรา ๔ หมายถึง “คดีแพ่งที่ฟ้องหรือร้องขอต่อศาล หรือกระทำการใดๆ ในทางศาลเกี่ยวกับผู้เยาว์หรือครอบครัว ซึ่งจะต้องบังคับตามประมวลกฎหมายแพ่งและพาณิชย์กฎหมาย ว่าด้วยการจดทะเบียนครอบครัวหรือกฎหมายอื่นที่เกี่ยวกับครอบครัว” อันมีความหมายว่า คดีที่เกี่ยวด้วยการสมรสรวมทั้งสิทธิและหน้าที่หรือความสัมพันธ์ระหว่างสามี ภริยา บิดา มารดา และบุตร ไม่ว่าในทางใดๆ ซึ่งพิพาทกันตามบทบัญญัติแห่งประมวลกฎหมาย แพ่งและพาณิชย์ บรรพ ๕ ทั้งหมด รวมทั้งคดีเกี่ยวด้วยสถานะและความสามารถของ บุคคลอันเกี่ยวกับครอบครัวหรือส่วนได้เสียของผู้เยาว์ ซึ่งพิพาทกันตามประมวลกฎหมายแพ่งและพาณิชย์ในบรรพ ๑ มาตรา ๒๑ ถึง ๒๘, ๓๒, ๔๓ และ ๔๔ และในบรรพ ๖ มาตรา ๑๖๑๐, ๑๖๑๑, ๑๖๘๗ และ ๑๖๙๒ เหล่านี้ย่อมถือเป็นคดีครอบครัวทั้งสิ้น
ความรู้พื้นฐานกฏหมาย,ประมวลกฎหมายแพ่งและพาณิชย์,ประมวลกฎหมายอาญา,ประมวลกฎหมายวิธีพิจาณาความอาญา(วิอาญา),ประมวลกฎหมายวิธีพิจารณาความแพ่งฯ(วิแพ่ง),กฎหมายเยาวชนและครอบครัว พรบ